Maorisy

I **Maorisy** na  ny **Repoblikan' i Maorisy** dia nosy vitsivitsy aty Afrika Atsinanana, ao amin' ny Ranomasimbe Indiana, manana velarana mirefy 2&nbsp;040&nbsp;km², 900&nbsp;km atsinanan' i Madagasikara sy 3&nbsp;943&nbsp;km atsimo-atsinanan' i India. Ny nosy St. Brandon sy Rodrigues ary Agalega Islands dia ao anatin' ny Repoblikan' i Maorisy. Anisan' ireo Nosy Maskarena i Maorisy, miampy ny nosy La Réunion 200&nbsp;km ao atsimo-andrefany. 

Atao hoe ***Moris*** izy amin' ny teny kreôly maorisiana fa ***Republic of Mauritius*** kosa amin' ny teny anglisy ary ***République de Maurice*** amin' ny teny frantsay. Atao hoe **[[Maorisiana]]** ny vahoakan' io firenena io.

Nosin' afotroa ny nosy Maorisy. Ahitana lembalemba rakotra farihy ny eo afovoany fa tany lemaka iva kosa ny faritra avaratra. Be tendrombohitra ny faritra atsimo.

Manam-piaviana indiana ny 2/3 amin' ny mponin' i Maorisy; ny sisa dia safiotra manam-piaviana afrikana. Manaraka ny fivavahana hindo ny antsasany mahery kely amin' ny vahoaka maorisiana, ny 30&nbsp;% dia Kristiana katôlika ary ny 15&nbsp;% kosa Mozilmana. Ambony dia ambony ny hakitroky ny mponina ao Maorisy.

Miankina amin' ny taozava-baventy momba ny fanenoman-damba ny toekaren' i Maorisy. Mandroso ihany koa ny sehatry ny raharaham-bola sy ny fizahan-tany. Maro amin' ny Maorisiana no misahana asa momba ny fambolena, ka anisan' ny be mpamboly ny fary sy ny dite ary ny voanjo.

Zanatany britanika taloha i Maorisy izay nahazo ny fahaleovan-tenany tamin' ny taona 1968. Mpikambana ao amin' ny Commonwealth izy ary ny fiteny anglisy no fiteny ôfisialiny.

## Famerenana nosy amin' i Maorisy
Tamin' ny 3 Oktobra 2024, nilaza ny governemanta britanika sy maorisianina, tamin'ny fanambarana iombonana, ny famindram-pahefana amin'ny vondronosy ho an'i Maorisy. Ny nosy Diego Garcia, izay misy ny toby miaramila ao amin'ny Camp Justice, no hany naningana tamin'ity fifanarahana vaovao ity, ka natolotry ny governemanta Maorisiana an'i Fanjakana Mitambatra ny fitondrana nandritra ny 99 taona farafahakeliny. Tamin'ny 22 May 2025, ny praiminisitra britanika Kier Starmer dia nanao sonia ny fifanarahana ofisialy momba ny famindrana Vondro-nosy Chagos ho ao amin' ny fiandrianan' i Maorisy. Araka ny voalazan'ilay fifanarahana dia naverina avy hatrany tany amin'ny Fanjakana Mitambatra ny nosin-karan-dranomasina stratejikan'i Diego Garcia sy ny faritra 38 km manodidina azy. Ity fifanarahana ity dia mamela ny fanohizana ny fampandehanana ny toby iraisan'ny Anglisy-Amerikana ao amin'ilay nosy mandritra ny 99 taona manaraka, miaraka amin'ny fanitarana 40 taona sy ny zon'ny mialoha. Hahazo fandoavana hofany £165 tapitrisa isan-taona avy any Angletera i Maorisy mandritra ny telo taona voalohany, arahin'ny £120 tapitrisa isan-taona mandritra ny folo taona manaraka. Aorian'izay, ity fandoavana £120 tapitrisa isan-taona ity dia hasondrotra araka ny fisondrotry ny vidim-piainana.

## Boky

* Dodd, Jan and Madeleine Philippe. *Lonely Planet Mauritius Reunion & Seychelles*. Lonely Planet Publications, 2004. ISBN 1-74059-301-4

* Lee, Jacques: "Mauritius: Its Creole Language - The Ultimate Creole Phrase Book and Dictionary", Paperback 160 pages (August 15, 2005) Publisher: Nautilus ISBN 0-9511296-4-3

* Lee, Jacques: "Sega: The Mauritian Folk Dance", Paperback 104 pages (December 1990)  Publisher: Nautilus ISBN 0-9511296-1-9
## Vola
*Mauritian Rupee

## Jereo koa
**Firenena aty Afrika:**

Afrika Atsimo - Alzeria - Angôla - Benino - Borkina Fasô - Borondy - Bôtsoana - Ejipta - Eritrea - Esoatiny (Soazilandy taloha) - Etiôpia - Gabôna - Gambia - Ganà - Ginea - Ginea Bisao - Ginea Ekoatôrialy - Jibotỳ - Kamerona - Kapvera - Kenia - Kômôro - Kôtidivoara - Lezôtô - Liberia - Libia - Madagasikara - Malaoy - Malỳ - Maorisy - Maoritania - Marôka - Môzambika - Namibia - Nizera - Nizeria - Oganda - Repoblika Arabo Saharaoy Demôkratika - Repoblika Demôkratikan' i Kôngô - Repoblikan' i Afrika Afovoany - Repoblikan' i Kôngô - Roanda - Saô Tôme e Prinsipe - Seisely - Senegaly - Siera Leôna - Sodàna - Sodàna Atsimo - Sômalia - Sômalilandy - Tanzania - Tôgô - Tonizia - Tsady - Zambia - Zimbaboe

**Kôntinenta eto an-tany**

* Afrika
* Amerika (Amerika Avaratra - Amerika Atsimo)
* Azia
* Eorôpa
* Ôseania
* Antarktika

## Rohy Ivelany

### Governmenta
* Government of Mauritius  official government site
* Central Statistics Office  - Official gatherer and provider of statistical information for Mauritius

### Gazety
* L'Express (Mauritius) - French language newspaper
* Le Mauricien  - French language newspaper
* Le Matinal (Mauritius) - Newspaper
* allAfrica.com - ''Mauritius'' news headline links
* Mauritius Broadcasting Corporation - Public TV/Radio Broadcasting

### Internet Radio
* Radio One  - 24/7 broadcast from Mauritius (private station)
* Top FM  - Private station (affiliated to Sunrise Radio (UK))
* Radio Plus - Private radio broadcaster
* MBC Radio  - Kool FM and Taal FM (official public stations)

### Banky
* Mauritius Commercial Bank
* State Bank of Mauritius 

### Business
* Mauritius Chamber of Commerce and Industry
* Enterprise Mauritius

### Fizahan-tany
* Mauritius - Wikivoyage
* Mauritius Tourism Promotion Authority official government site for travel to Mauritius
* The Mauritius Museums Council , a body corporate under the aegis of the Ministry of Arts and Culture
* Mauritius Forum  Discusss about your next stay or your past experience on the island of Mauritius
* Grand Baie  Popular coastal village among tourists

### Samihafa
* A Week in Mauritius - A Photo Gallery and Travelogue, by Andy Carvin
* University of Mauritius 
* Cuisine of Mauritius
* Institute for Environmental Studies 
* Open Directory Project - ''Mauritius''  directory category
* This is Mauritius - Satirical news and information portal for the Mauritian Community
* Entry on Mauritius  in the CIA World Factbook